இதன்பொருள் ஆஏஓ அம்மூன்றும் வினா= (மேல் நெட்டெழுத்து என்னப்பட்ட)ஆ ஏ ஓ என்னும் அம்மூன்று வினா என்னும் குறியவாம். உதாரணம் உண்கா, உண்கே, உண்கோ சாத்தா எனவரும். விளக்கம் "தன்னின முடித்தல்" என்பதனான், எகாரமும், யகரஆகாரமும் வினாப் பெறுமெனக் கொள்க. இக்குறிகளையும் முன் குறிலென்றும், நெடிலென்றும் கூறிய வழியே கூறுக எனின், இவை சொல் நிலைமையிற் பெறும் குறியாகலின், ஆண்டு வையாது மொழிமரபினைச் சாரவைத்தார் என்க. இக்குறி மொழிநிலைமைக்கேல் எழுத்தின்மேல் வைத்துக்கூறியது என்னையெனின், இவ்வதிகாரத்துப் பெயர் வினையல்லனவற்றிற்குக் கருவிசெய்யாமையின் என்க. நூற்பா:33 (அளபிறந்) அளபிறந் துயிர்த்தலு மொற்றிசை நீடலு ()                அளபு இறந்து உயிர்த்தலும் ஒற்று இசை நீடலும் முளவென மொழிப விசையொடு சிவணிய ()            உள என மொழிப இசையொடு சிவணிய நரம்பின் மறைய வென்மனார் புலவர். (33)                  நரம்பின் மறைய என்மனார் புலவர். இஃது, எழுத்துக்கள் முற்கூறிய மாத்திரையின் நீண்டு நிற்கும் இடம் இதுவென்பது உணர்த்துதல் நுதலிற்று.